Telekom Srbija je, u saradnji sa Gradom Beogradom i Bus Plusom, omogućio građanima da mobilnim telefonom plaćaju vožnju javnim prevozom. Beograd je, uz London i Barselonu, treći evropski grad u kojem je to moguće, a četvrti u svetu.

Izvor: Mondo/ Stefan Stojanović Izvor: Mondo/ Stefan Stojanović 1 Izvor: Mondo/ Stefan Stojanović Izvor: Mondo/ Stefan Stojanović 2 Izvor: Mondo/ Stefan Stojanović Izvor: Mondo/ Stefan Stojanović 3 Izvor: Mondo/ Stefan Stojanović Izvor: Mondo/ Stefan Stojanović 4 Izvor: Mondo/ Stefan Stojanović Izvor: Mondo/ Stefan Stojanović 5 Izvor: Mondo/ Stefan Stojanović Izvor: Mondo/ Stefan Stojanović 6 Izvor: Mondo/ Stefan Stojanović Izvor: Mondo/ Stefan Stojanović 7 Korisnik će od operatera dobiti SMS poruku kao potvrdu o uspešnoj kupovini karte. Izvor: Mondo/ Stefan Stojanović Izvor: Mondo/ Stefan Stojanović 8 Izvor: Mondo/ Stefan Stojanović Izvor: Mondo/ Stefan Stojanović 9 Izvor: Mondo/ Stefan Stojanović Izvor: Mondo/ Stefan Stojanović 10 Izvor: Mondo/ Stefan Stojanović Izvor: Mondo/ Stefan Stojanović 11 Izvor: Mondo/ Stefan Stojanović Izvor: Mondo/ Stefan Stojanović 12 Izvor: Mondo/ Stefan Stojanović Izvor: Mondo/ Stefan Stojanović 13 / 13

Plaćanje Bus plus karata omogućeno je pripejd i postpejd korisnicima MTS-a koji imaju telefone sa beskontaktnom NFC tehnologijom i verzijom android operativnog sistema 4.4 (KitKat) ili savremenijom verzijom. Na ulicama 1.500 vozila svakog dana "Svakog dana na ulice Beograda izađe 1.500 vozila javnog prevoza koja dnevno pređu 400.000 kilometara. Ove godine kupljeno je 20 novih autobusa, a za sledeću godinu planirano je isto toliko. Uveli smo i WI-FI sistem u autobuse i snizili cene karata gradskog prevoza i do 40 odsto", rekao je Vesić.

Potrebno je i sa Google Play marketa preuzeti aplikaciju MTS Centar i odabrati uslugu Bus Plus.

"Ponosni smo na saradnju sa MTS-om i Beograd je četvrti grad u svetu u kojem je kartu za gradski prevoz moguće kupiti mobilnim telefonom. To je moguće još samo u Londonu, Barseloni i Šenženu. Sličan sistem se testira u Montralu i Torontu, kao i u nekoliko holandskih gradova", rekao je novinarima gradski menadžer Beograda Goran Vesićprilikom predstavljanja novog sistema kod Skupštine Beograda.

Vesić je istakao da je sada moguće kupiti pojedinačne karte, a da će uskoro biti omogućena i kupovina mesečnih karata mobilnim telefonom.

"Planiramo i da sledeće godine omogućimo, kao u Londonu, i plaćanje kreditinim karticama. Korisnici će moći da prislone kreditnu karticu uz validator i novac za kartu će im odmah biti skinut sa računa, tako da neće morati da kupuju Bus Plus kartice. To je značajno i za strance koji dolaze u Beograd, jer će im tako biti znatno olakšano plaćanje prevoza", rekao je Vesić.

KAKO KUPITI KARTU TELEFONOM

Karta se telefonom kupuje tako što korisnik iz opadajućeg menija bira vremensku pojedinačnu kartu koju hoće da kupi i bira zonu.

Posle tog izbora, klikne se na dugme "Kupi" i potvrdi operacija. Karta se dobija na telefon nakon potvrde kupovine, a naplata iznosa i doplate odabrane karte će se obaviti zaduženjem pripejd ili postpejd korisnika. Pripejd korisnici moraju imati već uplaćen kredit za telefon u iznosu karte za vožnju.

U Beogradu 80.000 NFC telefona MTS ima 100.000 korisnika koji koriste NFC tehnologiju, od kojih je, prema procenama Telekoma, oko 80 odsto u Beogradu. Broj korisnika koji koriste tu tehnologiju neprekidno raste.

Korisnik će od operatera dobiti SMS poruku kao potvrdu o uspešnoj kupovini karte.

Cena karata koje se kupuju telefonom ista je kao na trafici, a pojedinačne karte za jednu vožnju, takođe, traju 90 minuta.

Elektronska karta kupljena telefonom može se koristiti naredna 24 sata.

Karta se očitava prislanjanjenm zadnje strane telefona na validator u vozilu javnog prevoza, i telefon mora biti otključan, ekran upaljen a NFC usluga aktivirana.

Na ekranu validatora će izaći poruka o uspešnom učitavanju. Kupovina nove karte nije moguća dok se ne očita prethodno kupljena karta i istekne njeno važenje od 90 minuta.

Prilikom kontrole karata neophodno je omogućiti kontroloru da proveri ispravnost karte na telefonu sa kojeg je karta očitana.

TRENUTNA KORIST

Direktorka za privatne korisnike u Telekomu Srbija Natalija Jegdić rekla je da MTS nastoji da svojim korisnicima olakša pristup svojim uslugama i drugim uslugama koje svakodnevno koriste.

"Ponosni smo jer ovo nije prvi projekat u kojem je MTS pionir, ranije smo imali i online Infostan računa i računa za struju, tako da je ovo samo nastavak, a sa druge strane i početak novih stvari koje ćemo u saradnji sa Gradom Beogradom raditi", rekla je Natalija Jegdić.

Ona je istakla da će korisnici odmah videti korist od kupovine karata mobilnim telefonima.

"Zahvaljujem se Gradu Beogradu, ovo je veliki korak, i pozivam naše korisnike da počnu da koriste ovu našu aplikaciju i uživaju u lakom korišćenju NFC tehnologije", rekla je Natalija Jegdić.